Nos Hugo, dominus de Rens, et Johannes, ejus filius, notum facimus universis... quod, cum nos receperimus mutuo a nobili muliere Lora, relicta nobilis viri Johannis, comitis Burgundie et domini Salinensis, mille libras, quingentas scilicet turonensium et quingentas stephaniensium bonorum et expendibilium, et pro dicta summa pecunie dicte Lore et suis reddenda et solvenda obligaverimus et tradiderimus titulo pignoris castrum nostrum de Saint-Agne cum appendiciis, prout in littera inde confecta continetur, nos iterum a dicta Lora recepimus ducentas libras stephaniensium bonorum et expendibilium, pro negociis nostris utiliter expediendis et debitis nostris urgentibus exsolvendis. Pro quibus omnibus predictis summis pecunie dicte Lore et suis reddendis et solvendis, obligavimus et obligamus et tradidimus vel quasi tradimus titulo pignoris predictum castrum cum appendiciis; item, quicquid juris vel rationis habemus vel habere debemus seu possumus in valle et in toto territorio Salinensi, in hominibus, censibus, pratis, vineis, muria et redditibus, proventibus seu exitibus quibuscumque, excepta vinea nostra de Royante. Item, obligamus et tradi[di]mus vel quasi tradimus dicte Lore homagia sive feoda et servicia que tenent a nobis vassalli nostri, scilicet Hugo, dictus Tempeste, dominus Petrus de Pontemenjart, milites, heredes domini Hengarrandi, heredes domini Petri de Livier, dicti Put, heredes domini Petri de Alasia, militis, et Johannes de Ceyx, ubicumque dicta feoda consistant, et alia jura que habemus vel habere debemus vel possumus in villa et territorio Salinensi, que omnia singula supra dicta tenemus in feodum ligium a predicta Lora; promittentes... In cujus rei testimonium, nos dictus Hugo sigillum nostrum presentibus apposuimus; insuper, nos dicti Hugo et Johannes sigillum venerabilis capituli Sancti Anatholii Salinensis rogavimus presentibus apponi... Actum et datum anno Domini Mº CCº septuagesimo quinto, die sabati ante festum sancti Georgii.